|  |  |
| --- | --- |
| futer logo | ЗАКЉУЧАК  О УСВАЈАЊУ ПОСЛОВНОГ ПЛАНА ЗА УНАПРЕЂЕЊЕ ОРГАНИЗАЦИЈЕ И РАДА ЦАРИНСКЕ СЛУЖБЕ МИНИСТАРСТВА ФИНАНСИЈА ЗА ПЕРИОД 2020-2024. ГОДИНЕ  ("Сл. гласник РС", бр. 11/2020) |



На основу члана 43. став 3. Закона о Влади („Службени гла- сник РС”, бр. 55/05, 71/05 – исправка, 101/07, 65/08, 16/11, 68/12

– УС, 72/12, 7/14 – УС, 44/14 и 30/18 – др. закон), на предлог Ми- нистарства финансија,

Влада доноси

**ЗАКЉУЧАК**

1. Усваја се Пословни план за унапређење организације и рада царинске службе Министарства финансија за период 2020 – 2024. године, који је саставни део овог закључка.
2. Овај закључак објавити у „Службеном гласнику Републике Србије”.

# ПОСЛОВНИ ПЛАН ЗА УНАПРЕЂЕЊЕ ОРГАНИЗАЦИЈЕ И РАДА ЦАРИНСКЕ СЛУЖБЕ MИНИСТАРСТВА ФИНАНСИЈА ЗА ПЕРИОД 2020–2024. ГОДИНЕ

* 1. УВОД


Царинска служба Министарства финансија организована је тако да своје послове и задатке обавља као Централа Управе царина



и у 15 подручних јединица – царинарница, у оквиру којих су, као уже унутрашње јединице, организоване царинске испоставе, одсе- ци и реферати. Царинарнице у својим организационим јединицама спроводе царински поступак у путничком и робном промету, мере царинског надзора, царињењe робе, сузбијањe нелегалног увоза, царински управни поступак, предузимају радње ради откривања, сузбијања и санкционисања царинских прекршаја, врше наплату и принудну наплату царинских дажбина и продају царинске робе.

Управа царина (у даљем тексту: УЦ) је орган управе у саста- ву Министарства финансија, који спроводи царинску политику Републике Србије. УЦ поједностављивањем поступака, модерни- зацијом система царинског пословања, образовањем запослених и јачањем сарадње са другим домаћим институцијама и службама, као и активним учешћем у међународној и регионалној царинској сарадњи, доприноси обезбеђивању сталних јавних прихода, ефи- касном одвијању међународне трговине, као и очувању безбедно- сти, сигурности и свеукупне заштите.

УЦ обезбеђује правилну и једнообразну примену прописа из свог делокруга рада, контролише рад царинарница, врши коор- динацију рада, обавља обавештајно-аналитичке послове, сузбија кријумчарење и спроводи царинске истраге, примењује мере за заштиту права интелектуалне својине, врши информатичке, фи- нансијско-материјалне, правне, опште послове и послове набавке. Послове из своје надлежности УЦ обавља преко Бироа директора и шест сектора: Сектора за царинске поступке, Сектора за тариф- ске послове, Сектора за људске ресурсе и опште послове, Сектора за финансијске, инвестиционе и правне послове, Сектора за кон- тролу примене царинских прописа и Сектора за информационе и комуникационе технологије, као и посебних организационих једи- ница: Одељења за међународну царинску сарадњу и европске ин- теграције, Одељења за унутрашњу контролу и Одељења интерне ревизије. Део кадровских, финансијских и општих послова оба- вљају и царинарнице. Организациона шема УЦ је дата на Слици 1.



Слика 1. Организациона шема УЦ

Улога царинске службе Републике Србије историјски по- сматрано временом се мењала од традиционалне до савремене. Традиционална улога царинске службе огледала се првенствено у

њеном фискалном и заштитном дејству кроз наплату царине, за- штиту привреде и омогућавање снабдевености тржишта. Данас је њено место и улога у великој мери другачија. Осим што је ва- жна и незаобилазна карика у ланцу међународне трговине, савре- мена царинскa служба остварује и изузетно значајну улогу, како у наплати царине, пореза на додату вредност и акцизa, тако и у систему безбедности. Борбом против међународног тероризма и прекограничног криминала царинска служба Републике Србије доприноси успостављању свеукупне безбедности грађана, исто- времено стварајући предуслове за максимално скраћење времена неопходног за обављање царинских процедура.

УЦ је имала у претходном периоду у примени План развоја царинске службе Републике Србије за период 2017 –2020. године, који је Влада усвојила Закључком 05 број 021-11436/2017 од 24. новембра 2017. године („Службени гласник РСˮ, број 108/17). У циљу обезбеђења континуираног стратешког планирања УЦ било је неопходно донети нови документ којим ће бити разрађен даљи развој царинске службе. Ово је у складу са препорукама које је Европска комисија изнела у Годишњем извештају ЕК о напретку Републике Србије за 2015, 2016, 2018. и 2019. годину. Такође, до- ношење стратегије развоја УЦ помиње се у Преговарачкој позици- ји Републике Србије за Међувладину конференцију о приступању Републике Србије Европској унији за Преговарачко поглавље 29

– Царинска унија, као и Заједничкој позицији Европске уније за Преговарачко поглавље 29, усвојеној на Међувладиној конферен- цији о приступању Републике Србије Европској унији у јуну 2017. године.

У периоду 2017 –2019. године, УЦ је наставила да ради на ра- звоју и модернизацији царинске службе. Поред Сектора за царин- ски систем и политику Министарства финансија, УЦ је имала во- дећу улогу у Преговарачком поглављу 29 – Царинска унија. Такође, УЦ је узела учешћа у активностима у вези са другим поглављима у чији рад је укључена (Поглавља 1, 7, 16, 18, 23, 24, 27, 28, 30 и 33).

Што се тиче пројеката и стратешког управљања, спроведене су бројне активности повезане са ИПА пројектима у циљу модер- низације УЦ. На основу програма ИПА 2013, у септембру 2019. године окончан је пројекат „Техничка помоћ за изградњу инсти- туционалног оквира за имплементацију аутоматизованих система увоза и извоза (AIS/AES)ˮ у оквиру кога су, поред осталог, израђе- не и препоруке за измена Плана развоја царинске службе са Акци- оним планом, као и препоруке за измену ИКТ стратегије. Такође је у 2019. години започет и пројекат успостављања „Националног једношалтерског системаˮ (*National Single window*) у сарадњи са Светском банком.

У претходном периоду, успостављена је и значајна, контину- ирана сарадња са Немачком агенцијом за међународну сарадњу (GIZ) на реализацији бројних пројеката, који се односе на специ- фичне области рада царинске службе (апликације за спровођење царинских поступака са експресним пошиљкама, ИТ апликација за порекло робе итд.)

Све наведене активности су адекватно промовисане у јав- ности према европским стандардима видљивости, а у складу са интерним стандардима развоја и промовисања транспарентности свих пословних и реформских процеса.

Један од индикатора повећаног обима активности УЦ је број декларација, који константно расте од 2011. године (Табела 1.). Током 2018. године, УЦ је прихватила укупно 2.574.994 царинскe декларацијe, док је за првих девет месеци 2019. године њихов уку- пан број износио 1.984.737.

|  |  |  |  |
| --- | --- | --- | --- |
| година | Ц1 (извоз) | Ц4 (увоз) | Ц1 – Ц9 (укупно) |
| 2011. | 422.567 | 754.027 | 1.463.378 |
| 2017. | 729.639 | 1.147.856 | 2.421.010 |
| 2018. | 773.912 | 1.230.672 | 2.574.994 |
| 2019.1 | 579.706 | 970.594 | 1.984.737 |

Табела 1. Тренд пораста броја декларација

Исти период обележио је и раст наплате буџетских прихода (Табела 2.): царинских дажбина и ПДВ-а.

– – – – – – – –

1 Подаци се односе на прва три квартала



|  |  |
| --- | --- |
| година | наплаћени приходи (царина + ПДВ) у млрд. евра |
| 2011. | 2,53 |
| 2016. | 3,03 |
| 2017. | 3,62 |
| 2018. | 4,04 |
| 2019.1 | 3,22 |

Табела 2. Приказ наплаћених буџетских прихода по годинама (царинске дажбине + ПДВ)

Крајем 2018. године завршени су радови на изградњи Гра- ничног прелаза Бајмок. Комисија за технички преглед објеката пустила је у пробни рад изграђене објекте на Граничном прелазу Бајмок. Финансирање изградње овог граничног прелаза је било у оквиру програма ИПА пројекта. У 2019. години из средстава ИПА фондова, започета је изградња Граничног прелаза Котроман са Бо- снoм и Херцеговином. Завршетак радова се очекује у другој поло- вини 2020. године.

Изградња Граничног прелаза Сот ка Републици Хрватској за- почета је у 2018. години, а завршетак изградње је планиран за крај 2019. године. УЦ је почела изградњу Граничног прелаза Гостун ка Црној Гори чији се завршетак радова очекује у другој половини 2020. године. Изградња царинске испоставе за смештај и цариње- ње робе Димитровград при Граничном прелазу Градина – I фаза је завршена у 2018. години. Фаза II изградње на овом комплексу започета је у 2019. години, а завршетак се планира за 2022. годину. Изградња граничних прелаза Сот, Гостун и Градина финан-

сирају се из буџета Републике Србије.

Пројекти изградње граничних прелаза Бајина Башта и Ватин су додељени Републичкој дирекцији за имовину Републике Србије (РДИ), сходно Закону о граничној контроли.

Управа царина је једна од кључних институција у процесу интегрисаног управљања границом и један од органа државне управе који спроводи активности ради остварења циљева дефини- саних Стратегијом интегрисаног управљања границом у Републи- ци Србији 2017 –2020 („Службени гласник РСˮ, број 9/17). У циљу даљег усклађивања интегрисаног управљања границом, Републи- ка Србија намерава да настави да инвестира у инфраструктуру и опрему граничних прелаза, у чему ће УЦ такође узети учешћа.

У јуну 2019. године почела је примена новог Царинског за- кона са свим пратећим подзаконским прописима. Одредбе Царин- ског закона су усаглашене у највећој могућој мери са Царинским законом Европске уније (UCC). Такође, у децембру 2018. године ступио је на снагу Закон о царинској служби.

Закон о Царинској тарифи у примени је од 2005. године и пре- трпео је одређене мање измене 2007, 2009. и 2018. године. На основу овог закона континуирано се доносе уредбе о усклађивању номен- клатуре Царинске тарифе са Комбинованом номенклатуром Европ- ске уније за сваку текућу годину, као и остали подзаконски прописи у вези са Царинском тарифом, неопходни за правилну наплату ца- ринских и других дажбина и за правилно сврставање одређене робе. Динамичне промене царинских прописа довеле су до интен- зивирања активности царинских службеника Сектора за царинске поступке и Сектора за тарифске послове на припреми бројних об- јашњења за поступање царинских службеника и других учесника у царинском поступку, као и кроз учешћа/излагања на бројним се-

минарима и радионицама намењених за УЦ и привреду.

Почев од 1. септембра 2014. године, УЦ примењује институт Овлашћеног привредног субјекта (АЕО), који је усклађен са зако- нодавством Европске уније (у даљем тексту: ЕУ) и на основу кога су до сада 22 привредна субјекта стекла АЕО сертификате. Поред тога, УЦ примењује поједностављен увозни поступак на одреди- шту, као и поједностављен извозни поступак у одласку (тзв. локал- но царињење), такође у складу са законодавством ЕУ, а на основу кога је до сада издато укупно 175 одобрења за 106 компанија.

Такође, Протокол о имплементацији споразума између Влада Републике Србије и Владе Републике Северне Македоније у вези са дефинисањем граничног процедуре на железничком граничном пре- лазу Прешево –Табановце потписан је 2016. године. Меморандум о међународној сарадњи у царинским питањима потписан је између Владе Републике Србије и Владе Државе Израел 2018. године.

– – – – – – – –

Осим тога, исте године потписан је и Протокол између Упра- ве царина Србије и Националне фискалне управе Украјине на пољу размене статистичких података. Током 2019. године потпи- сани су Писмо о намерама између Управе царина Министарства финансија Републике Србије и Генералне дирекције царина и ин- директног опорезивања Републике Француске и Споразум између Владе Републике Србије и Владе Републике Северне Македоније о узајамном признавању одобрења овлашћених привредних субје- ката за сигурност и безбедност (АЕОS), као и два документа са Федералном царинском службом Руске Федерације: Меморандум о разумевању о сарадњи царинских служби на аеродромима „Ни- кола Теслаˮ и „Шереметјевоˮ у области борбе против превара и Протокол о сарадњи између Управе царина Републике Србије и Федералне царинске службе Руске Федерације у борби против ца- ринских прекршаја у ваздушном саобраћају.

УЦ је 2017. године образовала Одсек за царинску контролу уз употребу службених паса у циљу унапређења борбе против кријумчарења дувана, дуванских производа и наркотика.

У остваривању једног од својих главних стратешких зада- така и циљева – борби против корупције, УЦ спроводи како пре- вентивне, тако и казнене мере. У циљу унапређења интегритета и спровођења антикоруптивне политике и превентивних мера, са- радња се остварује са државним органима и институцијама, као и са страним царинским администрацијама. У случају примене казнених мера, УЦ има сталну сарадњу са јавним тужилаштвом и Министарством унутрашњих послова.

Развојем и промовисањем борбе против корупције, која одра- жава професионалну, етичку и транспарентну царинску службу, ствара се позитиван став јавности.

У посматраном периоду, као део примене система финансиј- ског управљања и контроле, важне активности су спроведене у погледу основних пословних процеса и мапирања пословних про- цеса, као и протока информација и података између Централе УЦ и царинарница. Успостављени су: Регистар оперативних ризика Управе царина Одељење интерне ревизије и Методолошке смер- нице за рад. Израђен је Нацрт стратегије за управљање ризиком за период 2020 –2022. године.

Управа царина спроводи континуиране обуке царинских слу- жбеника кроз Посебан програм обуке, у складу са специфичним потребама и надлежношћу органа. Обуке се спроводе у Центру за стручно оспособљавање и усавршавање и царинарницама, као и у иностранству, уз подршку Светске царинске организације, ЕУ Програма „Царина 2020ˮ и др.

Дигитализација и развој нових информационо-комуника- ционих технолошких (ИКТ) система препознати су у Пословном плану за унапређење организације и рада царинске службе Мини- старства финансија за период 2020 –2024. године, као најважнији сегмент модернизације УЦ, и предмет су посебног стратешког документа – Плана рада за развој и коришћење електронских си- стема царинске службе Министарства финансија за период 2020 – 2024. године. У складу са смерницама DG TAXUD-a преузети су ИКТ трендови, као што су сервисно оријентисана архитектура, архитектура организације, управљање пројектима и контрола ква- литета, као и методологије и стандарди TOGAF, TEMPO, SOA, BPMN 2.0, SRPS ISO/IEC 27001 и SRPS ISO 21500.

Да би значај и улога царинске службе били препознати у дру- штву, УЦ је унапредила своје пословање почевши доследно да при- мењује принцип транспарентности у раду. Модернизовала је кому- никацију са јавношћу, што подразумева отвореност за сарадњу са грађанима, владиним и невладиним сектором, привредном зајед- ницом, као и медијима. Неговањем кооперативног односа између царинске службе и јавности, који се темељи на редовном инфор- мисању о резултатима рада и темпу напретка, као и увођењем са- времених, иновативних и ефикасних канала комуникације, ојачано је поверење грађана у рад царинске службе и на њу се гледа као на савремену институцију која доприноси привредном расту Републи- ке Србије, на чему ће наставити да истрајава. УЦ ће спровођењем овог пословног плана наставити да унапређује сопствено послова- ње и да о томе отворено комуницира, чиме ће бити препозната као незаобилазна карика у процесу ширих друштвених реформи.

С тим у вези, свакодневно се реализују бројне активности чији је циљ промоција рада УЦ и улоге царинске службе. Пружају се информације о резултатима рада, новитетима и модернизацији царинске службе, како би најшира јавност била што боље упозната



са њеном мисијом и стратешким циљевима, као и темпом њиховог остваривања. Све информације у вези са најзначајнијим активно- стима УЦ износе се у разумљивој и илустративној форми, путем саопштења, вести на сајту УЦ, објавама на друштвеним мрежама (Facebook, Instagram), организацијом конференција за новинаре, дистрибуцијом интерног часописа „Цариникˮ, израдом промо- тивних брошура, лифлета и постера, као и учешћем на догађајима попут сајмова и изложби. У оквиру рада на стратешким комуника- ционим документима усвојен је Приручник за комуникацију УЦ у оквиру пројекта „Техничка помоћ за изградњу институционалног оквира за имплементацију аутоматизованих система увоза и изво- за (AIS/AES)ˮ.

* 1. ВРЕДНОСТИ

УЦ је компетентна и транспарентна царинска администра- ција фокусирана на одрживу изградњу капацитета, који омогућава ефикасну наплату прихода, проток роба и људи, а која послује у складу са националним законодавством, међународним стандар- дима и професионалном етиком у корист свих грађана, поштујући људска права и слободе.

План УЦ је да постане развијена и модерна царинска адми- нистрација, која својим професионалним односом доприноси еко- номском развоју и обезбеђује заштиту свим грађанима и друштву у целини, при чему су за то битни:

Вредности УЦ су:

– професионализам;

– интегритет;

– транспарентност;

– поузданост;

– одговорност;

– оперативност и делотворност;

– оријентисаност ка учесницима у царинском поступку;

– партнерство са државним органима, пословном заједни- цом, царинским администрацијама и међународним и другим ор- ганизацијама;

– иновативност и спремност на промене.

* 1. СТРАТЕШКИ КОНТЕКСТ

У циљу јачања капацитета и модернизације, УЦ дефинише и спроводи приоритете на основу следећих докумената:

– царински прописи Републике Србије;

– позитивна пракса ЕУ у примени царинских прописа;

– Споразум о стабилизацији и придруживању између европ- ских заједница и њихових земаља чланица, са једне стране, и Ре- публике Србије, са друге стране и Протокол Споразума о стаби- лизацији и придруживању између европских заједница и њихових земаља чланица, са једне стране, и Републике Србије, са друге, ко- јим се разматра приступање Републике Хрватске Европској унији;

– Национални програм за усвајање правне тековине ЕУ (НПАА), за период 2018 –2021. годинe;

– годишњи извештаји Европске комисије о напретку Репу- блике Србије;

– Скрининг извештаји за Преговарачко поглавље 29 – Царин- ска унија и друга преговарачка поглавља у којима учествује УЦ;

– Преговарачка позиција Републике Србије за Међувладину конференцију о приступању Републике Србије Европској унији за Преговарачко поглавље 29 – Царинска унија и друга преговарачка поглавља у којима учествује УЦ;

– Заједничка позиција ЕУ за Преговарачко поглавље 29 – Ца- ринска унија;

– Национални приоритети међународне помоћи за период 2014 –2017, са предвиђањима до краја 2020. године;

– Индикативни стратешки документ за више држава за пери- од 2014 –2020. године;

– Индикативни стратешки документ Европске комисије за Републику Србију – ИПА II (2014 –2020);

– Фискална стратегија за 2019. годину са предвиђањима за 2020. и 2021. годину;

– Програм реформе управљања јавним финансијама за пери- од 2019 –2020. године;

– Програм економских реформи (ЕРП) за период 2019 –2021. године;

– Национална стратегија за борбу против корупције у Репу- блици Србији за период 2013 –2018. године и Акциони план за им- плементацију Националне стратегије за борбу против корупције у Републици Србији за период 2013 –2018. године;

– Стратегија реформе јавне управе у Републици Србији;

– Стратегија развоја електронских комуникација у Републи- ци Србији од 2010. до 2020. године;

– Стратегија интегрисаног управљања границом у Републи- ци Србији 2017 –2020. и Акциони план за имплементацију Стра- тегије интегрисаног управљања границом у Републици Србији 2017 –2020;

– Национална стратегија за борбу против организованог кри- минала Републике Србије;

– Национална стратегија одрживог развоја Републике Србије;

– Стратешки документи ЕУ којима се дефинишу одговорно- сти УЦ до и након приступања ЕУ (вишегодишњи Стратешки план електронске царине **–** *Electronic Customs Multi-Annual Strategic Plan* – *MASP*, Стратегија еволуције Царинске уније (*Strategy of the evolution of the Customs Union*) и др.);

– Споразум о слободној трговини у централној Европи – ЦЕФТА;

– Споразум о слободној трговини између Републике Србије и земаља ЕФТА;

– Споразум о слободној трговини између Републике Србије и Републике Турске;

– Споразум између Савезне Владе Савезне Републике Југо- славије и Руске Федерације о слободној трговини између Савезне Републике Југославије и Руске Федерације;

– Споразум о слободној трговини између Републике Србије и Републике Белорусије;

– Споразум о слободној трговини између Републике Србије и Републике Казахстан;

– Међународна конвенција о поједностављивању и усклађи- вању царинских поступака (Кјото конвенција);

– Ревидирана Кјото конвенција;

– Царинска конвенција о међународном транспорту робе на основу MDP dokumenta (карнет ТИР) – (Kонвенција ТИР);

– Међународна конвенција о усклађивању граничних контро- ла робе (Женевска конвенција);

– Међународна конвенција о Хармонизованом систему нази- ва и шифарских ознака роба Светске царинске организације;

– Царинска конвенција о АТА карнету за привремени увоз робе;

– Конвенција о привременом увозу (Истанбулска конвенција);

– Конвенција о заједничком транзитном поступку;

– Конвенција о поједностављивању формалности у трговини робом;

– Регионална конвенција о пан-евро-медитеранским префе- ренцијалним правилима о пореклу;

– Оквирни стандард за безбедност и олакшице у међународ- ној трговини Светске царинске организације;

– Олакшице за прекогранично кретање робе у оквиру компо- ненте 1. Споразума о зајму (Пројекат унапређења трговине и са- обраћаја Западног Балкана уз примену вишефазног програмског приступа) између Републике Србије и Међународне банке за об- нову и развој;

– Стратегија комуникације о приступању Републике Србије Европској унији;

– Водич за видљивост за пројекте које ЕУ финансира у Репу- блици Србији;

– Приручник за комуникацију УЦ у оквиру пројекта „Технич- ка помоћ за изградњу институционалног оквира за имплементаци- ју аутоматизованих система увоза и извоза (AIS/AES)ˮ.

УЦ има значајну улогу у остварењу финансијске и фискалне стабилности као орган у саставу Министарства финансија, надле- жан за примену царинских, пореских и других прописа и одговор- на је за прикупљање царинских и других увозних дажбина, пореза на додату вредност, акциза и других дажбина које су јој поверене актима Народне скупштине и Владе.

Успoстaвљaњe свeoбухвaтних и дoбрo oргaнизoвaних jaв- них финaнсиja је прeдуслoв зa успeшнe прoцeсe рeфoрми и дaљи рaзвoj свих сeктoрa приврeдe. УЦ је због своје улоге у обезбеђе- њу буџетских прихода укључена у рeфoрму jaвних финaнсиja која je jeдна oд кључних стубoвa рeфoрмe jaвнe упрaвe у Рeпублици



Србиjи. Петогодишњи Прoгрaм рeфoрмe управљања jaвним фи- нaнсиjaма прeдстaвљa нajвиши приoритeт Mинистaрствa финaн- сиja и Влaдe.

УЦ својим резултатима, из године у годину, оправдава улогу која јој је поверена, продубљује поверење у царинску службу као важну, професионалну, поуздану, непристрасну институцију и олак- шава комуникацију са другим релевантним органима и јавношћу.

* 1. СТАНДАРДИ ПОСЛОВАЊА

Применом Пословног плана за унапређење организације и рада царинске службе Министарства финансија за период 2020 – 2024. године (у даљем тексту Пословни план царинске службе) биће остварени следећи стандарди царинског пословања:

– усклађеност поступака и оперативних система са принци- пима Европске уније, Светске трговинске организације (СТО) и Светске царинске организације (СЦО), уважавајући стандарде Ре- видиране Кјото конвенције;

– убрзање трговине кроз минималне трошкове и скраћење административних процедура пословној заједници и грађанима;

– ефикасна заштита грађана и привреде Републике Србије од незаконите и илегалне трговине и свих облика прекограничног криминала у међународном промету робе кроз системе контроле;

– ефикасна наплата буџетских прихода;

– транспарентан и непристрасан начин рада који је оријенти- сан ка пословној заједници и грађанима Републике Србије;

– одговорно спровођење ревизије пословања која је доступна јавности;

– стручни, добро обучени и високо мотивисани царински службеници;

– отворена и одговорна политика запошљавања, унапређења и развоја људских ресурса, ефикасно спровођење оцењивања;

– највећи могући степен коришћења нових информационих и комуникационих технологија којима се олакшавају царински по- ступци, унутрашња и спољна комуникација;

– јачање видљивости и подизање угледа УЦ.

* 1. СТРАТЕШКИ ЦИЉЕВИ

Остварење развоја царинске службе планира се поштовањем стандарда пословања и достизањем кључних стратешких прио- ритета дефинисаних кроз седам стратешких циљева, узимајући у обзир изазове и очекивања од УЦ, као и ниво пословних промена које се очекују до 2024. године, а које морају бити подржане одго- варајућим ИТ алатима.

# Ефикасна наплата прихода

УЦ ће, ради обезбеђења финансијске одрживости и сигур- ности Републике Србије, развијати ефикасну наплату прихода уз смањење трошкова привреде и грађана чији је дугорочни циљ обезбеђење услова за пуну хармонизацију националних и адекват- ну примену ЕУ прописа у области наплате увозних и осталих да- жбина, развој система рачуноводственог управљања, уз континуи- рано унапређење контроле и процене ризика.

УЦ ће, у оквиру својих надлежности, до дана уласка у ЕУ осигурати одговарајуће процедуре и административне капаците- те како би се приходи прикупљали, обрачунавали, ревидирали и контролисали на правилан и транспарентан начин. Обезбеђење административних капацитета, као стратешка мера, су гаранција да ће се имплементација и примена прописа и закона осигурати сталним унапређењем капацитета запослених, као и техничких капацитета УЦ. Испуњење обавеза утврђених у преговарачком процесу уско је везано за активности које за циљ имају подизање административних капацитета.

# Ефективни царински поступци и контроле

У циљу успостављања ефективних царинских процедура, не- опходно је развити беспапирно пословање кроз е-царину, имајући у виду стандарде и најбољу праксу ЕУ, Светске царинске органи- зације и Светске трговинске организације. Ефективни царински поступци подразумевају примену нових ИКТ система, због чега ће вршење царинских поступака бити засновано на ефективној анали- зи ризика и обавештајном раду, у складу са најбољом праксом ЕУ.

Како би достигла пуну имплементацију правних тековина ЕУ, УЦ ће обављати своје активности у континуитету уз примену ефективних царинских поступака и контрола.

Што се тиче олакшавања трговине, убрзања прекограничног саобраћаја и јачања партнерства са пословном заједницом, УЦ ће непрекидно радити на побољшању и усаглашавању царинских по- ступака који омогућавају напредни систем контрола заснован на ефективној анализи ризика.

# ЕУ интеграције и јачање међународне сарадње

УЦ ће интензивно учествовати у процесу приступања ЕУ, кроз ангажовање у оквиру Преговарачког поглавља 29 – Царинска унија и осталих поглавља у чији рад је укључена. УЦ ће наставити јачање сарадње са другим царинским администрацијама и међу- народним институцијама, имајући у виду обавезе проистекле из Споразума о стабилизацији и придруживању, чланства у Светској царинској организацији, прихваћених међународних конвенција, потписаних билатералних споразума о царинској сарадњи и мемо- рандума о разумевању, као и интеграцију у међународне токове. УЦ ће даље развијати царинске поступке и процедуре, у складу са најбољом праксом царинских администрација ЕУ.

Изазови стављени пред УЦ у наредном периоду у директној вези су са новим Царинским законом и читавим низом пратећих под- законских прописа, који су усаглашени са Царинским законом ЕУ и уредбама донетим за његово спровођење. У циљу реализације актив- ности у процесу ЕУ интeграција, УЦ ће наставити са коришћењем средстава подршке ЕУ као што су инструмент краткорочне техничке помоћи експерата ЕУ-TAIEX и ЕУ Програм „Царина 2020ˮ.

# Развој информационих и комуникацијских технологија

УЦ ће, у складу са информационим и комуникационим стан- дардима ЕУ, унапредити развој система информационих и комуни- кационих технологија (у даљем тексту: ИКТ), односно ИКТ система који у потпуности пружају подршку функционисању свих сегме- ната царинске службе, обезбеђују ефикасно управљање ризицима, олакшавају одвијање трговине, омогућавају царинско пословање на највишем нивоу ефикасности и дозвољавају интероперабилност и интерконективност са другим системима. Информациони систем царинске службе се развија у складу са развојем и модернизацијом УЦ, како пословно, тако и технолошки. Иако постојећи ИКТ систем покрива већину пословних процеса у УЦ, нужан је даљи контину- ирани развој и апликативна и сервисна надоградња постојећег си- стема за обраду царинских декларација, као и царинског система управљања, а у циљу компјутеризације царинских процедура и по- везивања са одговарајућим ИКТ системима ЕУ.

Даљи развој ИКТ система УЦ и његова усавршена употреба је прилика за УЦ да ојача свој положај, као претходница високо- технолошког напретка у Републици Србији, чиме чини први корак највеће транзиције у свом досадашњем постојању. Започет је ве- лики прелазак ка организацији царинске службе која ће се у много већој мери оријентисати ка пословној заједници. ИКТ систем има централно место у склопу стратегије е-царине ЕУ (EU eCustoms) за имплементацију електронске царине, а као такaв, има главну улогу у имплементацији стратегије развоја УЦ. Стратешки доку- мент за развој ИКТ система биће донет кроз Програм развоја елек- тронских система царинске службе за период 2020 –2024. године и представиће будуће пословне потребе са тачке гледишта инфор- мационих и комуникационих технологија, углавном из три угла: пословни односи у Царинској унији ЕУ, односи према заједничком домену, и даље, са осталим земљама чланицама, пословни односи са националним пословним партнерима (спољашњи домен) и са другим одговарајућим националним организацијама.

УЦ ће унапређивати текућу спољну трговину увођењем мо- дерних царинских поступака заснованих на ИКТ систему.

# Стратешко управљање, модернизација и реформе

Успостављање процеса стратешког управљања је од изузет- ног значаја за УЦ у периоду 2020 –2024. године, имајући у виду бројне промене и међународне обавезе које је потребно спровести како би УЦ остварила све циљеве предвиђене пословном страте- гијом.



Неопходно је надгледати спровођење Пословног плана ца- ринске службе и свих других стратешких докумената УЦ кроз ре- ализацију Програма мера и активности са кључним индикаторима радног учинка.

Потребно је успоставити процесе управљања пројектима и архитектуру организације као кључних елемената који ће омогу- ћити успешну примену главних стратешких циљева УЦ, обезбеди- ти ефикасну контролу и управљање ресурсима, али и обезбедити да резултати тих процеса буду адекватно промовисани и видљиви за најширу јавност.

# Управљање људским ресурсима и развој

УЦ ради у изузетно комплексном пословном окружењу, које се убрзано мења, а нови захтеви, који често изгледају супротста- вљени, се стално постављају пред царинске службенике. Имају- ћи у виду да су људи најзначајнији ресурс сваке организације, од изузетне важности је развијање њихових знања, способности и вештина, одговарајућих компетенција и усвајање основних вред- ности царинске службе (фокусираност на безбедност и сигурност, етика и висок степен интегритета, оријентисаност на пословну заједницу и грађане, посвећеност друштву, процедуре хармонизо- ване са процедурама ЕУ, професионалност и стручност, континуи- рано учење и професионални развој).

УЦ ће градити и развијати окружење у коме ће царински слу- жбеници моћи да се развијају и пруже пун допринос остварењу циљева царинске службе и друштва у целини.

УЦ ће спроводити значајне активности реорганизације слу- жбе у складу са потребама модернизације. Усвајање европских стандарда и развој модерног система управљања и рада захтева унапређење рада и учинка запослених, као и развој управљања људским ресурсима.

Нови системи и процедуре захтевају обучене и мотивисане царинске службенике. У складу с тим, потребно је развијати и до- следно спроводити Посебан програм обуке за царинске службени- ке, на који начин се развијају посебне функционалне компетенције специфичне за царинску службу.

Плански документ управљања људским ресурсима, чији је нацрт израђен у оквиру пројекта „Техничка помоћ за изградњу институционалног оквира за имплементацију аутоматизованих си- стема увоза и извоза (AIS/AES)ˮ ће одговорити на изазове поста- вљене пред царинску службу, подржавајући процес учења и кон- тинуираног усавршавања, јачати постојеће потенцијале, подизати стандарде и омогућити смањивање разлике између постојећих и жељених знања, вештина и компетенција царинских службеника.

Развојем и промовисањем личног интегритета и политике борбе против корупције, јача се интегритет службе у целини која делује у складу са највишим стандардима професионалности и етичности, чиме се ствара позитивна слика у јавности, јача пове- рење у институције и унапређује ефикасност и ефективност ца- ринске службе.

# Побољшање услова рада

Побољшање услова рада царинске службе ће омогућити сло- бодно кретање људи, робе, капитала и услуга, имплементацију пројеката од заједничког интереса, посебно оних везаних за упра- вљање границом и борбу против организованог криминала, коруп- ције, прања новца, илегалне миграције и трговине људима.

УЦ ће осигурати сву потребну инфраструктуру и опрему која ће омогућити модернизацију и побољшање услова рада, ефикасну царинску контролу на свим граничним прелазима, а све у циљу олакшавања прекограничног промета и трговине, као и преласка путника, уз истовремено обезбеђивање правилног прикупљања прихода, спречавања илегалне трговине и заштите здравља и бе- збедности.

* 1. МЕРЕ ЗА ПОСТИЗАЊЕ СТРАТЕШКИХ ЦИЉЕВА

У циљу остварења стратешких приоритета за сваки од наве- дених стратешких циљева дефинисани су специфични циљеви тј. мере:

# Ефикасна наплата прихода

* + - 1. Јачање административних капацитета за ефикасну напла- ту прихода;
      2. Развој система за управљање традиционалним сопстве- ним средствима;
      3. Унапређење процедура накнадне контроле кроз побољ- шање система управљања ризиком, повећање броја запослених као и административних капацитета;
      4. Унапређење процедура у области царинске вредности, преференцијалног порекла и сврставања робе.

# Ефективни царински поступци и контроле

* + - 1. Примена царинских процедура, стандарда и пракси, у складу са ЕУ, СТО, СЦО итд., процедурама, стандардима и прак- сама;
      2. Процедуре за имплементацију AIS/AES, NCTS фаза 5 и систем управљања царинским одлукама и свих пратећих система потребних за ефикаснију обраду царинских декларација, као и по- бољшање трговинских олакшица и корисничког сервиса, Проце- дуре за имплементацију Националног једношалтерског система;
      3. Промоција концепта Овлашћеног привредног субјекта (АЕО) како би се наставио развој SAFE Оквирних стандарда за безбедност СЦО;
      4. Имплементација узајамног признавања АЕО статуса;
      5. Јачање капацитета царинске лабораторије са циљем уве- ћања нивоа прецизности, извесности и конзистентности у царин- ским поступцима;
      6. Ефективно партнерство и комуникација са пословном за- једницом у циљу усаглашавања процедура;
      7. Усавршавање техника царинске контроле са циљем за- штите прихода и друштва од утаје увозних дажбина, прекогра- ничног криминала и тероризма, јачање капацитета у борби против кријумчарења и заштита права интелектуалне својине;
      8. Јачање капацитета Одељења интерне ревизије ради про- цене адекватности и делотворности интерних контрола и провера поузданости система, као и процене економичности, ефикасности и ефективности операција у организационим јединицама.

# ЕУ интеграције и унапређење међународне сарадње

* + - 1. Усклађивање процедура у припреми приступања ЕУ;
      2. Координација активности Управе царина у процесу пре- говора са ЕУ;
      3. Повећање обима сарадње са царинским администраци- јама других земаља у циљу испуњавања међународних обавеза из области царинског пословања;
      4. Унапређење царинске сарадње са међународним органи- зацијама и институцијама.

# Развој информационих и комуникацијских технологија

* + - 1. Развој јединственог информационог система УЦ;
      2. Развој система ИТ према захтевима из Вишегодишњег стратешког плана ЕУ (MASP);
      3. Увођење Система за сузбијање кријумчарења (AFIS);
      4. Систем ИТ за све процесе подршке као што су људски ресурси, набавка, финансије, процес планирања ресурса ERP итд.;
      5. Унапређење подршке пословним процесима царинске службе;
      6. Алоцирање средстава за унапређење инфраструктуре;
      7. Развој безбедности података, система сигурности и лока- ције за опоравак од хаваријских ситуација;
      8. Оквир архитектуре организације;
      9. Особље УЦ поседује неопходне вештине ИТ.

# Стратешко управљање, модернизација и реформе

* + - 1. Спровођење пословне стратегије и система планирања у УЦ;
      2. Квартална или годишња оцена учинка организационих јединица УЦ;
      3. Основана јединица у Бироу директора која се бави пла- нирањем и праћењем планова и програма УЦ;
      4. Програмирање и припрема пројекта (ЕУ и други дона- тори);
      5. Имплементација и праћење пројекaта;
      6. Јачање видљивости и подизање угледа УЦ;
      7. Кориснички сервис.

# Управљање људским ресурсима и развој

* + - 1. Транспарентан процес запошљавања и напредовања у складу са законодавством Републике Србије и најбољом праксом ЕУ;
      2. Развој модерног система управљања;
      3. Јачање интегритета, антикорупцијска политика и мере превенције;
      4. Израда и примена Посебног програма обука за царинску службу, који се доноси у складу са важећим прописима;



* + - 1. Одговарајућа здравствена заштита на раду и безбедност у складу са најбољом праксом ЕУ;
      2. Анализа ризика корупције правног оквира царинског си- стема;
      3. Јачање административних капацитета по питању инте- гритета.

# Побољшање услова рада

* + - 1. Развој функционалне инфраструктуре компатибилне са оном у суседној земљи и интегрисано управљање границама;
      2. Модернизација и изградња граничних прелаза улагањем у инфраструктуру ради повећања капацитета на граничним прела- зима за проток саобраћаја и трговине, контролу и надзор;
      3. Реконструкција царинских објеката и побољшање услова рада царинских службеника.
  1. ИМПЛЕМЕНТАЦИЈА

Пословни план за унапређење организације и рада царин- ске службе Министарства финансија за период 2020 –2024. године креиран је са циљем достизања визије модерног државног органа који успешно обавља задатке и пружа услуге пословној заједници на ефикасан начин.

Како би се постигли задаци и циљеви, неопходно је ангажо- вати све доступне финансијске ресурсе (како из буџета Републике Србије, тако и из донација), способан и обучен људски кадар и од- говарајуће материјалне ресурсе.

Преглед планираних мера и активности дат је у прилогу По- словног плана за унапређење организације и рада царинске слу- жбе Министарства финансија за период 2020 –2024. године и чини његов саставни део.

Прегледом планираних мера и активности су дефинисане организационе јединице одговорне за спровођење мера, кључни индикатори учинка, рокови за реализацију поменутих активности, као и потребна финансијска средства за реализацију истих, у оби- му у којем су финансијска средства у тренутку израде Прегледа позната.

Део Акционог плана за спровођење Плана развоја царинске службе за 2017 –2020. године, усвојеног Закључком Владе („Слу- жбени гласник РСˮ, број 116/17), које се односи на 2020. годину, замењен је одговарајућим делом у Прегледу планираних мера и активности (циљеви, мере и активности).

* 1. ЗАВРШНИ ДЕО

УЦ ће радити на примени Пословног плана за унапређење организације и рада царинске службе Министарства финансија за период 2020 –2024. године, како би испунила захтеве Владе за уна- пређење рада царинске службе. Стратешке циљеве треба оствари- ти пре краја 2024. године. Мере ће се утврђивати, а активности редовно надгледати и оцењивати. Управа царина ће достављати Влади годишње извештаје о испуњености циљева из овог плана.



ПРЕГЛЕД ПЛАНИРАНИХ МЕРА И АКТИВНОСТИ

